kardosdrur/scandi-wiki huggingface dataset:
Provins (Seine-et-Marne)

Provins er en mindre fransk provinsby. Den er hovedsæde i arrondissementet af samme navn i departementet Seine-et-Marne. Indbyggerne kaldes Provinois.

Eksterne henvisninger 

Byer i Seine-et-Marne
Pico Ø

Pico Ø () er en ø i den centrale gruppe af det portugisiske Azorerne, kendt for sin vulkan af samme navn – Ponta do Pico, der er det højeste bjerg i Portugal, dermed også på Azorerne, og det højeste sted på den midtatlantiske ryg. I henhold til den portugisiske digter Raul Brandão omtales Pico Ø traditionelt som "Den Sorte Ø" (), på grund af øens sorte vulkanske jord, der også er årsagen til de historiske vingårde, som muliggjorde øens udvikling.

Øen var hjemsted for en væsentlig hvalfangerindustri frem til 1980, da øens beliggenhed på den midtatlantiske ryg betyder dybt farvand i den umiddelbare nærhed. I dag kommer øens økonomiske indtægter fra turisme, skibsbyggeri og vinproduktion. Pico Øs vingårdslandskab har været et dedikeret UNESCO verdensarvsområde siden 2004 og byder på adskillige notable vine, der dyrkes kommercielt i Portugal og eksporteres.

Eksterne henvisninger 

Azorerne
Øer i Portugal
Catalonien Rundt 2013

Catalonien Rundt 2013 er den 93. udgave af det spanske cykelløb Catalonien Rundt. Løbet er over syv etaper rundt i Catalonien, og starter den 18. marts et endnu ikke offentliggjort sted, og slutter i Barcelona den 24. marts. Det er det femte ud af 29 løb i UCI World Tour 2013.

Deltagende hold 
På grund af at Catalonien Rundt er en del af UCI World Tour, er alle 18 UCI ProTour-hold automatisk inviteret og forpligtet til at sende et hold. Derudover kan arrangøren inviterer yderlige et antal hold til løbet.

Eksterne henvisninger 
 Catalonien Rundts officielle hjemmeside 

UCI World Tour 2013
2013
Ulrik Juhl Tingrupp

Ulrik Juhl Tingrupp (født 8. oktober 1986 i København) er en dansk håndboldspiller der tidligere spillede for den engelske mesterklub London GD Handball Club i London.

Eksterne henvisninger 
 EHF European Cup 2012/13 - Player - Ulrik Juhl Tingrupp

Håndboldspillere fra Danmark
Håndboldspillere fra London GD Handball Club
Fra Klumben Til Pladen

Fra Klumben Til Pladen er den første EP fra Klumben. EP'en udkom den 26. april 2012.

I december 2012 fik bandet prisen som vinder af kategorien "Årets Danske Hip Hop Udgivelse" ved uddelingen af GAFFA-Prisen.

Spor

Kilder 

Album fra 2012
Klumben-album
Byskeälven

Byskeälven har sit udspring i søen Västra Kikkejaure i Arvidsjaurs kommun i Norrbottens län, og løber ud i Bottenbugten ved Byske i Skellefteå kommun i Västerbottens län. Elven er omkring 215 km lang og er dermed Nordsveriges næstlængste skovelv efter Gideälven. Vandløbet har et afvandingsområde på 3.662 km².

Byskeälven er en betydelig lakseelv, og i Fällfors er der bygget et «laksecenter» ved Fällforsen og laksetrappe.

«Byskio» betyder «hævelse». Støre søer i flodområdet er Allejaure, Arvesjaure eller Arvidsjaursjön, Järfojaure, Långträsket og Västra Kikkejaure. Bifloder er Långträskälven eller Allejaurälven, Svärdälven, Kilisån, Långträskån, Ålsån og Tvärån. Tvärån, er Byskeälvens sidste større biflod.

Eksterne henvisninger 

Vandløb i Sverige
Norrbottens län
Västerbottens län
Flemming Damhus Pedersen

Flemming Damhus Pedersen (19. maj 1925 – 12. marts 2004) var en dansk matematiker tilknyttet Danmarks Tekniske Universitet.

Flemming Damhus Pedersen blev student i 1944 og påbegyndte straks derefter studier i matematik, fysik og kemi ved Københavns Universitet. Fra 1948-1952 var han på studieophold ved University of Southern California, Los Angeles, hvor han erhvervede doktorgraden ( PhD) i 1952 på en afhandling om emner fra metrisk geometri. I 1952-1953 var han Postdoc ved Yale University.

Tilbage i Danmark kompletterede Flemming Damhus Pedersen sin uddannelse ved Københavns Universitet med graderne cand.mag. og mag.scient. i 1954. Han fik herefter ansættelse ved  Danmarks Tekniske Universitet, hvor han blev en højt værdsat lærer, der hurtigt fik ry som en fremragende forelæser. Han fratrådte sin stilling som afdelingsleder (docent) i 1988.

Flemming Damhus  Pedersen havde gode administrative evner  som han uegennyttigt stillede til rådighed for matematikersamfundet i Danmark. Han var formand for Dansk Matematisk Forening i perioden 1970-1974, og var den afgørende hovedkraft bag afholdelsen af foreningens 100 års jubilæum i 1973.

Kilder 

 Mindeord om Flemming Damhus Pedersen 

Matematikere fra Danmark
Ansatte ved Danmarks Tekniske Universitet
Danskere i 1900-tallet
Foreningsformænd fra Danmark
Alumni fra Københavns Universitet
Spor (algebra)

Ved sporet af en kvadratisk  matrix  forstås summen af dens diagonale elementer,

Notationen er afledt af det engelske ord «trace», som betyder «spor».

Sporet af en matrix er lig summen af dens egenværdier og er invariant under basisskifte.

Eksempel

Egenskaber 
 Spor er en lineær operator, dvs.  for vilkårlige kvadratiske matricer  and  og skalarer .

Referencer 

Matricer
Uelastisk stød

Et uelastisk stød er en kollision mellem to objekter, hvor noget af den kinetiske energi omdannes til indre energi i objekterne, skønt den samlede impuls er bevaret. For to objekter  og  er den kinetiske energi altså større før  end efter :

Her er  massen, og  hastigheden.
For et fuldstændig uelastisk stød er energitabet så ekstremt, at de to objekter ikke længere er separate, men bevæger sig som ét samlet objekt. Formlen for impulsbevarelse er da givet ved

hvor  er den fælles hastighed efter kollisionen.

Klassisk mekanik

ru:Удар#Абсолютно неупругий удар
Baskerlandet Rundt 2012

Baskerlandet Rundt 2012 var den 52. udgave af det spanske cykelløb Baskerlandet Rundt. Løbet var på 824.6 km, og blev afholdt over seks etaper med start i Güeñes den 2. april og sluttede 7. april hvor sidste etape var en enkeltstart i Oñati. Det er det niende ud af 28 løb i UCI World Tour 2012.

Vinder af løbet blev spanieren Samuel Sánchez fra , der sejrede efter at have vundet den sidste etape. Danske Mads Christensen fra  vandt løbets bjergkonkurrence.

Deltagende hold 
På grund af at Baskerlandet Rundt er en del af UCI World Tour, var alle 18 UCI ProTour-hold automatisk inviteret og forpligtet til at sende et hold. Derudover inviterede arrangøren yderlige to hold. Dermed var der 160 ryttere på 20 hold. Der var 159 der stillede til start og 113 som fuldførte løbet.

Etaper

Eksterne henvisninger 
 Baskerlandet Rundts officielle hjemmeside 

2012
UCI World Tour 2012
Tommy Remengesau

Thomas Esang Remengesau, jr. (født 29. februar 1956) er en Palausk politiker, der siden 17. januar 2013 er Palaus præsident.
Han har tidligere været landets præsident i 2 perioder fra 2001 til 2009.

Han er søn af landets tidligere præsident Thomas Remengesau, sr. Han er uddannet ved Grand Valley State University
i Michigan.

Remengesau gik ind i politik i 1984 som landets yngste senator. I 1992 blev han landets vicepræsident og blev valgt til præsident første gang
i 2000.

Eksterne Henvisninger 

 Time Magazine: 2007 Heroes of the Environment - Tommy Remengesau Jr.  

Palaus præsidenter
Nuværende statsoverhoveder
Adolph Strunk

Christian Adolph Frederik Strunk (Strunck) (født 24. april 1816 i Aarhus, død 7. marts 1888 i København) var en dansk museumsinspektør.

Karriere 
Han var søn af købmand Johannes Joachim Strunck (ca. 1780-1821) og Kristine Mathilde Raae (1793-tidligst 1868). Strunk kom i latinskolen i Viborg, hvor moderen boede som enke, men sygdom afbrød 1832 hans skolegang og han blev derfor ikke student. 1835 blev han immatrikuleret på Kirurgisk Akademi, hvor artium ikke var påkrævet, men droges snart af medfødt sans og tilbøjelighed til de offentlige Samlinger. Hans gode anlæg henledte Christian Jürgensen Thomsens opmærksomhed på ham, og allerede i 1837 var han ansat ved Musæet for nordiske Oldsager. Han blev 1847 arkivsekretær ved Det historisk-arkæologiske Arkiv og blev senere, foruden at være assistent og arkivsekretær ved Det kongelige Musæum for de nordiske Oldsager, tillige assistent i Det kongelige Kunstmusæum. 1866 blev han inspektør ved Musæet for nordiske Oldsager og ansattes få år efter (1869) tillige som inspektør ved Den Kongelige Kobberstiksamling som efterfølger til J.M. Thiele, en stilling, hvortil han fortrinlig måtte være egnet, idet han allerede i 1865 havde udgivet sit udmærkede Værk Samlinger til en beskrivende Catalog over Portraiter af Danske, Norske og Holstenere, omfattende alle de ham bekendte kobberstukne, xylograferede og litograferede blade. Fortsættelsen heraf, omfattende kongehusets portrætter, udkom 1882.

Betydning 
Ved at have fulgt museernes udvikling under det 19. århundredes store omordninger fik Strunk en ikke ringe betydning for samlingerne. Han var en fortrolig ven af J.J.A. Worsaae, med hvem han deltog i forskellige arkæologiske undersøgelser, og over for publikum gjorde Strunks fine og noble personlighed ham til en smuk repræsentant for museet. Strunk udnævntes 1856 til kammerråd, 1869 til justitsråd og 1875 til Ridder af Dannebrog. 1887 fik han efter ansøgning sin afsked og blev Dannebrogsmand. Han døde 7. marts 1888.

Strunk blev gift 2. november 1853 i Christiansborg Slotskirke med Kristiane Wilhelmine Eisen (23. april 1817 i på Fødselsstiftelsen - 5. december 1896 på Frederiksberg), datter af cand.jur., syngesufflør ved Det Kongelige Teater Martin Christian Eisen (1793-1855, gift 1823 med skuespiller ved Det kgl. Teater Anne Petrine Flint, 1803-1861) og operasanger ved Det kgl. Teater Christine Zrza (1797-1862). Hans hustru oprettede testamentarisk et legat for Nationalmuseets opsynsmænd og lavere funktionærer.

Han er begravet på Holmens Kirkegård.

Strunk er gengivet i et litografi 1862 efter daguerreotypi. Fotografi 1869 af Georg E. Hansen (Det Kongelige Bibliotek).

Kilder 
 E.F.S. Lund, "Adolph Strunk", i: C.F. Bricka (red.), Dansk biografisk Lexikon, København: Gyldendal 1887-1905.
 Nationaltidende, 8. marts 1888.
 Berlingske Tidende, 8. marts 1888.
 Fru Sødring, Erindringer fra min Barndom og Ungdom, s. 95 ff.

Personer i Dansk Biografisk Leksikon
Museumsfolk fra Danmark
Riddere af Dannebrog
Faglitterære forfattere fra Danmark
Personer fra Aarhus
Danskere i 1800-tallet
Dansksprogede forfattere fra Danmark
Jurij Aleksandrov

Jurij Vasilevitj Aleksandrov (, ; født 13. september 1963 i Kamensk-Uralskij, Sverdlovsk oblast, død 1. januar 2013 i Moskva) var en russisk-sovjetisk bokser. Han vandt VM 1982, EM 1983, og har såvel også været 4 gange sovjetisk mester (1982, 1984, 1986 og 1987). Han var ude af stand til at gentage denne succes ved OL, pga. af den sovjetiske boykot i 1984, og missede også legene i 1988 pga. af en skade.

I 1989 blev Aleksandrov professionel (som den første sovjetiske bokser), men det havde han dog ikke nogen stor succes ved og han blev pensioneret i 1992. I 2001 blev han vicepræsident af det russiske bokseforbund. Han beholdt denne stilling indtil han døde, af et hjerteanfald, den 2. januar, 2013.

Referencer

Eksterne henvisninger 
 Biografi på BoxRec.com 
 

Boksere fra Sovjetunionen
Boksere fra Rusland
Melly Oitzl

Melly S. Oitzl (fulde navn: Maria Silvana Oitzl, født i 1955 i Lind/Arnoldstein) er en østrigsk neurobiolog. Hun er en professor i medicinsk farmakologi ved Universiteit Leiden og professor i kognitiv neurobiologi ved Universiteit van Amsterdam. Oitzl er primært interesseret i samspillet mellem stress , kognition og emotion. Hun dimitterede i 1989 magna cum laude ved Heinrich Heine Universität i Düsseldorf. Oitzl er medlem af bestyrelsen af "Natur og Life" af den nederlandske organisation for videnskabelig forskning (NWO, Nederlandse Organisatie voor Wetenschappelijk Onderzoek). Hun var et bestyrelsesmedlem og kasserer i European Brain and Behaviour Society. Ifølge til Web of Science, Oitzl har over 130 artikler publiceret i peer-reviewed videnskabelige tidsskrifter, som i alt mere end 5000 gange citerede, med en h-index på 33.

Referencer 

Neurobiologer
Professorer fra Østrig
Peter Lind

Peter Lind (født 1961 i København) er en dansk billedkunstner og fotograf.
Han studerede på filmskolen Istituto di Scienze Cinematografiche e Audiovisive i Italien 1983 og Filmvidenskab på Københavns Universitet 1984.

Peter Linds arbejder er baseret på dokumentariske observationer og befinder sig i et krydsfelt  imellem koncept fotografi, installation og fortælling.  Han har udstillet i Australien, Argentina, Danmark, England, Frankrig, Grækenland, Italien, Polen, Sverige, Tyskland, USA, Vietnam.

Peter Linds arbejder er repræsenteret i følgende offentlige samlinger: Museet for Fotokunst ,Det Kongelige Bibliotek / Det Nationale Fotomuseum, Statens Kunstfond  .

Litteratur 
 Film city. Catalogue of an exhibition held at Greenaway Art Gallery, 3-28 February 1999.''

  The cat lab, by Peter Lind : Documentation of the exhibition, 27. May - 2. July 2016.''

 Reverse collection. 2018''

Artikler 

Katalog (tidsskrift) vol. 27, no. 1 2016, "Reverse Engineering the Archive - Peter Lind’s archival projects" af Peter Alexander van der Meijden.
Weekendavisen 17 juni 2016. “Skuelyst” af Mette Sandbye.

Referencer

Eksterne henvisninger 
 Kunstnerens website
 

Kunstnere fra Danmark
Fotografer fra Danmark
Personer fra København
Michaelis-Menten-ligningen

Michaelis-Menten-ligningen er inden for kemi en ligning, der beskriver initialreaktionshastigheden. dvs. reaktionsraten i begyndelsen fra substrat til produkt, hvor reaktionen er katalyseret af et enzym. Modellen blev oprindeligt formuleret af Leonor Michaelis og Maud Menten.

Modellen 
Modellen handler om en reaktion på formen:
 
hvor E er enzymet, S er substratet, ES er enzym-substrat-komplekset, og P er produktet.
Initialreaktionshastigheden, hvormed P dannes, er givet ved:

Her er  initialraten,  den maksimale reaktionshastighed,  substratkoncentrationen, og  er Michaelis-konstanten.
Ved substratkoncentrationer meget lavere end Michaelis-konstanten reducerer ligningen til

Her udvikler reaktionsraten sig altså lineært med substratkoncentrationen. Ved substratkoncentrationer meget højere end Michaelis-konstanten reducerer ligningen til

Her udvikler reaktionsraten sig altså stort set ikke substratkoncentrationen, men er på et konstant maksimum. På billedet ses den resulterende graf for reaktionsraten over substratkoncentrationen.

Når hastigheden svarer til det halve af , er substratkoncentrationen lig med Michaelis-Menten-konstanten:

Udledning 
Modellen kan udledes ved først at antage, at reaktionsraten for produktet er proportional med koncentrationen af ES:

Reaktionen fra E og S til ES er:

Og tilbage:

Det antages, at der er opstået ligevægt, således at koncentrationen af ES er konstant. Dermed må de tre reaktionshastigheder udligne hinanden:

hvor

Enzymkoncentrationen må være den oprindelige koncentration  minus koncentrationen af enzym-substrat-komplekset:

Substratkoncentrationen antages ikke at have ændret sig betydeligt. Disse antagelser indsættes, og  isoleres:

Ved at gange  på fås Michaelis-Menten-ligningen:

hvor

Jo større den tilsatte enzymkoncentration er, jo større hastighed vil reaktionen altså have mulighed for at forløbe med.

Kildehenvisninger 

Enzymkinetik
Hans Henning Schroll

Hans Henning Schroll (24. juni 1838 på Møllemosegård, Hillerslev Sogn, Fyn – 1. marts 1906 sammesteds) var en dansk gårdejer og politiker.

Han var søn af gårdejer Ludvig Schroll (1806-1866) og Johanne Kirstine født Hansen (1807-1891) og var gårdejer på Fyn. Han var i mange år sognerådsformand og blev den 6. august 1903 Dannebrogsmand. Han havde deltaget i den 2. Slesvigske Krig og bar også Erindringsmedaljen om Krigen 1864.

10. november 1870 blev han gift med Johanne Kirstine Jorgensen Aalund (25. november 1844 på Åbylund, Øster Hæsinge Sogn – 9. februar 1918 på Møllemosegård)

Kilder 
 Opslag i Dansk Demografisk Databases fortegnelse over de 1903 endnu levende Dannebrogsmænd
 Slægtsside

Hans Henning
Landmænd fra Danmark
Dannebrogsmænd
Personer fra Fyn
Danskere i 1800-tallet
Danskere i 1900-tallet
Personer i den 2. Slesvigske Krig fra Danmark
Sognerådsformænd fra Danmark
Australian Open-mesterskabet i mixed double 2013

Australian Open 2013 i mixeddouble er en del af Australian Open 2013. Det er 70. gang der bliver spillet om mixeddoubletitlen ved Australian Open. Turneringen havde deltagelse af 32 par, hvoraf de 25 par havde kvalificeret sig på baggrund af deres ranglisteplacering, mens de sidste syv par deltog på et wildcard.

Spillere

Seedninger

Resultater

Kilde / eksterne henvisninger 
 Australian Open – Draws – Mixed doubles 

Mixed double 2013
2013
Schroll (slægt)

Landmandsslægten Schroll kom 1755 til Danmark med Johan Georg Schroll (1733-1773), der var søn af gartner på Dorndorph i Sachsen Johann Heinrich Schroll.

Johan Georg Schroll var gartner på Frederiksgave og fader til hørhegler Henning Schroll (1760-1833), hvis sønner var forpagter Johan Georg Schroll (1797-1835) — fader til general Johannes Zeuthen Schroll (1831-1916) — arvefæster, landstingsmand Gustav Frederik Schroll (1803-1863), gårdejer Ludvig Schroll (1806-1866) samt arvefæster og folketingsmand Christian Schroll (1807-1890).

Gustav Frederik Schroll var fader til landmændene Henning Georg Nicolai Schroll (1838-1915) og Gustav Frederik Gottlieb Schroll (1849-1937) — hvis datter Ragna Betty Schroll (1889-?) var gift med ingeniørofficer Knud Steenstrup Prytz (1881-1952) — samt til generalmajor Carl Adolf Schroll (1846-1919).

Ludvig Schroll var fader til gårdejer og sognerådsformand Hans Henning Schroll (1838-1906).

Kilder 
 Albert Fabritius, "Schroll", i: Povl Engelstoft & Svend Dahl (red.), Dansk Biografisk Leksikon, København: J.H. Schultz Forlag 1932-44. 
 Mogens Seidelin: Stamtavle over Slægten Schroll, 1935.

Slægter fra Danmark
Slægter fra Tyskland
Ditlev Ræder

Nicolai Ditlev Ammon Ræder (6. juli 1790 på Næs, Gryttens Præstegæld i Romsdalen – 20. november 1867 i København) var en dansk politiker og borgmester, bror til Jacob, Johan Christopher Ræder og Philip Ræder.

Karriere 
Han var søn af kaptajn, senere oberstløjtnant Johan Georg Ræder (1751-1808) og Catharina Margaretha født Lind (1759-1820). Han blev 1809 student fra Herlufsholm og 1812 juridisk kandidat, 1814 auditør i Rendsborg og 1827 borgmester i Horsens, hvilket embede han varetog indtil 1858. Han skildres som "en nidkjær, arbejdsom og retsindig Embedsmand", der bragte byens anliggender i god orden; han viste stor sparsommelighed og forsigtighed og samlede kapitaler til fremtidigt brug. Han gennemførte byjordernes udstykning 1851, fremmede havnens udvidelse 1856-57 og anlægget Christianelund 1841 samt fik bygget et nyt rådhus 1854 og sygehus 1858. Ved sin afgang blev han også udnævnt til æresborger. Han blev 1845 medlem af Kommissionen til Opførelse af en ny Straffeanstalt og var 1853-57 direktør for denne.

Folkevalgt 
Han valgtes 1847 til stænderdeputeret og gav næste år møde i Viborg; valgtes 1848 til Den Grundlovgivende Rigsforsamling og hørte her til den konservative side. Han stemte imod Septemberanordningen og for Ørsteds forslag til Rigsdagens ordning. Han tog ikke ringe del i forhandlingerne, var imod den almindelige værnepligts hovedkulds indførelse såvel som imod næringsfrihed og nævninger, talte især skarpt imod den almindelige valgret og ville sikre købstæderne en tredjedel af rigsdagsmændene. 1840 blev han Ridder af Dannebrog, 1849 etatsråd og 1857 Dannebrogsmand. Han døde 20. november 1867 i København.

Ægteskaber 
Han blev gift 1. gang 11. juni 1820 i Rendsborg med Maria Christina Fischer (10. februar 1801 i Rostock – 24. marts 1831 i Horsens), datter af købmand i Rendsborg Hermann Fischer og Anna Charlotta Stintzing. Gift 2. gang 23. december 1832 i Kiel med Amalia Brigitta Christina Luders (14. september 1810 i Kiel – 16. november 1884 i København), datter af Thomas Christian Luders (ca. 1777-1851) og Margarethe Elisabeth Stintzing (ca. 1783-1865).

Han er begravet på Garnisons Kirkegård. Rædersgade i Horsens er opkaldt efter ham.

Ræder er gengivet i et litografi 1855 af Em. Bærentzen & Co. (Det Kongelige Bibliotek). Portrætmaleri af Jørgen Roed (1858, Horsens Rådhus). Desuden flere malerier.

Kilder 
 Emil Elberling, "Ditlev Ræder", i: C.F. Bricka (red.), Dansk biografisk Lexikon, København: Gyldendal 1887-1905.
 Thomas Hansen Erslew, Almindeligt Forfatter-Lexicon for Kongeriget Danmark med tilhørende Bilande fra 1814.
 Frederik Barfod, Dansk Rigsdagskalender.
 O. Fabricius, Horsens Kjøbstads Historie, s. 218 f.

Personer i Dansk Biografisk Leksikon
Stænderdeputerede fra Nørrejylland
Borgmestre i Horsens
Auditører fra Danmark
Riddere af Dannebrog
Medlemmer af Den Grundlovgivende Rigsforsamling
Ikke-folkevalgte borgmestre fra Danmark (før 1919)
Ditlev
Horsens Statsfængsel
Herlovianere
Tribuno Memmo

Tribuno Memmo (døde 991) var den 25. doge i Venedig som beklædte posten fra 979 til 991. Han var analfabet og ifølge bevarede dokumenter underskrev han med signetring. 

Han var rig, til dels gennem sit ægteskab med Marina, som var datter af den 22. doge Pietro 4. Candiano. De havde en søn, Maurizio.

Det lader til, at han først flyttede ind i dogepaladset i slutningen af sin embedstid. Det var stadig under genopbygning efter branden som ramte det under afsættelsen af Pietro 4. Candiano. I hans embedstid blev Markuskirken ved dekret dogens ejendom, en slags privatkapel hvor de kirkelige handlinger blev uddelegeret til kirkens primicerius. Den 7. juni 983 fornyede den tyske kejser Otto 2. de handelsprivilegier, som byen havde haft under mange tidligere doger.

Memmo døde i 991 og blev efterfulgt af Pietro 2. Orseolo.

Referencer

Se også 

Doger
Hans Rømer

Hans Rømer (22. oktober 1770 på Rømergård i Rutsker Sogn – 22. august 1836) var en dansk forstmand.

Faderen, Anders Christensen Rømer, var kaptajn, moderens navn var Karen Kirstine født Koefoed. Hans Rømer trådte ind i det Sjællandske Jægerkorps, som havde garnison i Helsingør, og ved hvilket der blev undervist i skovbrug, han blev fændrik à la suite 1792, virkelig fændrik 1794, sekondløjtnant 1798, men afskedigedes 1800, da han fik ansættelse som holzførster på Bornholm. Her vedblev han at virke i samme stilling til sin død, 22. august 1836, med bolig i skovridergården Rømersdal, som han byggede. 8. juli 1804 ægtede han Christine Marie Kofoed (født 27. juni 1779), datter af Claus Kofoed til Maglegård i Østermarie Sogn; hun døde først 7. december 1867, over 88 år gammel.

Rømer har megen fortjeneste af skovbruget på Bornholm, han grundlagde den store Almindingsskov, indhegnede den, byggede veje, såede og plantede utrættelig. Efter i 1816 på ny at være afskediget, som kaptajn, blev han 1829 udnævnt til justitsråd, og 1893 rejste befolkningen ham et smukt mindesmærke i skovens ældste planteskole.

Kilder 
 Adolf Oppermann, "Hans Rømer", i: C.F. Bricka (red.), Dansk biografisk Lexikon, København: Gyldendal 1887-1905.
 Bidstrup, Stamtavle over Familien Koefoed, 1886.

Personer i Dansk Biografisk Leksikon
Statsskovridere fra Danmark
Personer fra Bornholm
Officerer fra Danmark
Danskere i 1700-tallet
Danskere i 1800-tallet